Nafarroako Parlamentuko Mahaiak, 2021eko azaroaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Iñaki Iriarte López jaunak talde ezezagun baten erasoa pairatu duten mugarriak leheneratzeari buruz aurkezturiko galdera.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko azaroaren 8an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide eta Navarra Suma talde parlamentarioari atxikitako Iñaki Iriarte Lópezek, Legebiltzarreko Erregelamenduan ezarritakoaren babesean, honako galdera hau aurkezten du, Lehendakaritzako, Berdintasuneko, Funtzio Publikoko eta Barneko kontseilariak idatziz erantzun dezan:

Iragan maiatzaren 26an, talde ezezagun batek bideo bat argitaratu zuen, zeinean ikusten baitzen Frantziaren eta Espainiaren arteko muga zehazten duten hainbat mugarri erauzi dituztela. Erasoa pairatu zuten mugarri horietako bi bederen Nafarroakoan zeuden; zehazki, Baztanen.

Nafarroako Gobernuak ba al du gertakari horien berri? Hala baldin bada, noiz berrezarriko ditu mugarri horiek?

Iruñean, 2021eko azaroaren 2an

Foru parlamentaria: Iñaki Iriarte López